kardosdrur/scandi-wiki huggingface dataset:
Carsten Nielsen (flertydig)

Carsten Nielsen kan være flere personer:

 Carsten Nielsen – dansk fodboldspiller
 Carsten Ib Nielsen – grundlægger og formand for Dansk Journalistforbund
 Carsten Nielsen (ishockeyspiller) - dansk ishockeyspiller
 Carsten René Nielsen - dansk digter
 Carsten Tank Nielsen - norsk direktør
 Carsten Due-Nielsen - dansk historiker

Stavet med K
 Karsten Nielsen (atlet) - dansk atlet
 Karsten Nielsen (borgmester) - dansk borgmester og bankdirektør

Andre
 Sofie Carsten Nielsen - dansk politiker
Elmas Berke

Elmas Berke er en dansk debattør og forfatter. 
På baggrund i hendes bog Tavshedens Pris blev hun nomineret til prisen som Årets dansker i 2015.
Hun blogger for Berlingske.

Referencer 

Romanforfattere fra Danmark
Debattører fra Danmark
Oversættere fra Danmark
BSH Hausgeräte

BSH Hausgeräte GmbH (det danske datterselskab hedder BSH Hvidevarer A/S) er en tysk producent af hvidevarer, som er den største i Europa og blandt de største på verdensplan. Koncernen er etableret som et joint venture i 1967 mellem Robert Bosch GmbH (Stuttgart) og Siemens AG (München). Den årlige omsætning i koncernen var i 2014 på 11,45 mia. Euro. BSH driver i dag 43 fabrikker i 13 lande i Europa, USA, Latinamerika og Asien. BSH-koncernen består i dag af omkring 80 virksomheder i 50 lande og med en samlet arbejdsstyrke på mere end 53.000 ansatte. I september 2014 lavede Robert Bosch GmbH en købsaftale om at købe Simens 50 % ejerandel i BSH-koncernen for en pris på i alt 3 mia. Euro.

BSH-mærker
Primære mærker:
 Bosch
 Siemens

Specialmærker:
 Gaggenau
 Neff
 Thermador
 Constructa
 Viva
 Ufesa
 Junker
 Zelmer

Regionale mærker:
 Pitsos
 Coldex
 Balay
 Profilo

Datterselskaber/lokaliteter
Tyskland
 Bad Neustadt
 Berlin
 Bretten
 Dillingen
 Giengen
 München (hovedkvarter)
 Nauen
 Traunreut

Frankrig
 Lipsheim

Grækenland
 Athen

Polen
 Lodz
 Rzeszow

Rusland
 Sankt Petersborg

Slovakiet
 Michalovce

Slovenien
 Nazarje

Spanien
 Esquiroz
 La Cartuja
 Montañana
 Santander
 Vitoria

Tyrkiet
 Çerkezköy

Kina
 Chuzhou
 Nanjing
 Wuxi

Indien
 Chennai

Peru
 Callao (Lima)

USA
 La Follette
 New Bern

Referencer

Virksomheder i München
Elektronikvirksomheder fra Tyskland
Robert Bosch GmbH
Etableret i 1967
Lavlandsanoa

Lavlandsanoaen (Bubalus depressicornis) er en lille bøffelart inden for de skedehornede pattedyr. Lavlandsanoaen lever i Indonesien og er nært beslægtet med bjerganoaen.

Udseende 
Lavlandsanoaen bliver op til 160-170 cm lang og kan have skulderhøjde på 70-10 cm. Den vejer op til 150 kg (hunnerne) og op til 300 kg (hannerne). De voksne dyr har næsten ingen pels og er mørkebrune eller sorte. Begge køn har horn på 18-37 cm med trekantede tværsnit. Lavlandsanoaen adskiller sig udseendemæssigt fra bjerganoaen ved at have et hvidt mønster ved struben samt have knap så tæt pels og længere hale og horn.

Levevis 
Den lever endemisk på den indonesiske ø Sulawesi. Dens habitat er skove eller sumpområder i ret lav højde. Bortset fra i parringstiden lever dyrene enkeltvis. De er mest aktive først på dagen, mens de hviler sidst på dagen, skjult i tæt bevoksning. Lavlandsanoaen er udelukkende planteæder.

Drægtighedstiden er 275-315 dage, hvorpå hunnen normalt føder én kalv. Kalvene er i begyndelsen lysere end de voksne dyr og har pels, der efterhånden mistes. Efter 6-9 måneder stopper diegivningen. Ungerne er kønsmodne efter 2-3 år, og den gennemsnitlige levetid er omkring 20 år.

Trusler 
Bjerganoaen trues først og fremmest af jagt og forandringer af levestederne. Ifølge IUCN's Rødliste anslås der at leve omkring 3-5.000 individer, og arten er dermed beskrevet som moderat truet.

Referencer

Eksterne henvisninger 

Bøfler
Dyr fra Indonesien
Udinere

Udinerne, eller udi, er en folkegruppe i Kaukasus. De taler udinsk.

Udinerne bor hovedsagelig i Aserbajdsjan, i landsbyen Nij i regionen Qabala, Oguz, og i Baku. Flere af dem bor også i Rusland, Georgien, Armenien, Kasakhstan, Turkmenistan og Ukraine.

Folkeslag i Rusland
Folkeslag i Kaukasus
Folkeslag i Aserbajdsjan
Chasing Time: The Bedlam Sessions

Chasing Time: The Bedlam Sessions er et livealbum fra den britiske singer-songwriter James Blunt. Det blev udgivet i 2006 som opfølger til hans debutalbum, Back to Bedlam fra 2003. Albummet indeholder en CD med optagelser fra en koncert i Irland og en DVD med optagelser fra en optræden på BBC, musikvideoer til "High", "You're Beautiful", "Wisemen" og "Goodbye My Lover", samt interviews fra forskellige tv-optrædener. CD'en var også inkluderet i deluxe-udgaven af Back to Bedlam, som blev solgt i USA, og den blev derfor ikke udgivet her.

Spor 
 Disc et - DVD
 "Billy" (Blunt, Ghost, Skarbek) – 3:46
 "High" (Blunt, Ross) – 3:55
 "Wisemen" (Blunt, Hogarth, Skarbek) – 3:49
 "Goodbye My Lover" (Blunt, Skarbek) – 4:18
 "Tears And Rain" (Blunt, Chambers) – 4:17
 "Out of My Mind" (Blunt, Skarbek) - 3:18
 "So Long, Jimmy" (Blunt, Hogarth) – 5:25
 "You're Beautiful" (Blunt, Ghost, Skarbek) – 3:38
 "Cry" (Blunt, Skarbek) – 3:44
 "No Bravery" (Blunt, Skarbek) – 3:36
 "Where Is My Mind?" (Francis, Black) – 4:07
 "High" (Video) - 4:03
 "High" (The Making of the Video)
 "Wisemen" (Video) - 4:00
 "Wisemen" (The Making of the Video)
 "You're Beautiful" (Video) - 3:23
 "You're Beautiful" (The Making of the Video)
 "High" (2005 Video) - 4:02
 "High" (The Making of the 2005 Video)
 "Goodbye My Lover" (Video) - 4:19
 "Goodbye My Lover" (The Making of the Video)
 "Being Blunt" (Documentary)
 "Interview & Photo Gallery"

 Disc to - CD
 "Wisemen" (Blunt, Hogarth, Skarbek) – 3:49
 "High" (Blunt, Ross) – 3:55
 "Cry" (Blunt, Skarbek) – 3:44
 "Goodbye My Lover" (Blunt, Skarbek) – 4:18
 "So Long, Jimmy" (Blunt, Hogarth) – 5:25
 "Sugar Coated" (Blunt, Hogarth, Skarbek) – 3:51
 "You're Beautiful" (Blunt, Ghost, Skarbek) – 3:38
 "Billy" (Blunt, Ghost, Skarbek) – 3:46
 "Fall at Your Feet" (Neil Finn) – 2:42
 "Tears And Rain" (Blunt, Chambers) – 4:17
 "No Bravery" (Blunt, Skarbek) – 3:36
 "Where Is My Mind?" (Francis, Black) – 4:07

Hitlister 
 Musik-DVD hitlister

 Albumhitlister

Referencer 

James Blunt-album
Livealbum fra 2006
Papegøjedue

Papegøjedue () er en dueart, der lever i Afrika.

Noter 
 Avibase - the world bird database

Eksterne henvisninger 

Duefugle
Afrikas fugle
VM i curling 2016 (kvinder)

Verdensmesterskabet i curling for kvinder 2016 var det 38. VM i curling for kvinder gennem tiden. Mesterskabet blev arrangeret af World Curling Federation og afviklet i arenaen Credit Union i-Plex i Swift Current, Saskatchewan, Canada i perioden 19. - 27. marts 2016. Canada var VM-værtsland for 14. gang, og det var anden gang at mesterskabet blev afholdt i Swift Current.

Mesterskabet blev vundet af Schweizs hold bestående af skipper Binia Feltscher, Irene Schori, Franziska Kaufmann og Christine Urech samt reserven Carol Howald. Det var tredje år i træk, fjerde gang inden for de sidste fem sæsoner, og sjette gang i alt, at mesterskabet blev vundet af et schweizisk hold, og det var andet år i træk, at netop Feltschers hold blev verdensmestre. I finalen besejrede schweizerne Japans hold under ledelse af skipper Satsuki Fujisawa, som sikrede at Japan for første gang nogensinde kunne rejse hjem fra VM i curling som medaljevindere. Bronzemedaljerne blev vundet af Ruslands hold anført af Anna Sidorova, som i bronzekampen besejrede værtslandet Canada (med Chelsea Carey som skipper) med 9-8, og som dermed vandt VM-bronze for tredje år i træk.

Danmark blev repræsenteret af et hold fra Hvidovre Curling Club under ledelse af Lene Nielsen. Holdet sluttede på ottendepladsen efter at have opnået fem sejre og seks nederlag i gruppespillet.

Mesterskabet gjaldt endvidere som den første af to kvalifikationsturneringer, hvor holdene kunne sikre sig point til regnskabet om syv direkte kvalifikationspladser til den olympiske curlingturnering i 2018.

Hold 

Mesterskabet havde deltagelse af 12 hold: Otte fra Europa, to fra Panamerika og to fra Asien/Oceanien:

De otte europæiske pladser gik til de syv bedst placerede hold ved A-EM i curling 2015 samt til vinderen af B-EM, som i en dyst bedst af tre kampe om den sidste plads besejrede A-EM's nr. 8. Fra Asien og Oceanien kvalificerede de to bedste hold fra Stillehavsmesterskabet i curling 2015 sig til VM. I Panamerika kvalificerede USA og Canada sig automatisk til mesterskabet, idet ingen andre hold ønskede at deltage.

Resultater

Format 

De tolv deltagende hold spillede først et grundspil alle-mod-alle, hvilket gav elleve kampe til hvert hold. De fire bedste hold efter grundspillet gik videre til slutspillet om medaljer, der blev afviklet som et Page playoff med bronzekamp.

Grundspil 

De 12 hold spillede en enkeltturnering alle-mod-alle, hvilket gav 11 kampe til hvert hold. De fire bedste hold i grundspillet, Schweiz, Japan, Rusland og Canada, gik videre til slutspillet.

Slutspil 

De fire bedste hold fra grundspillet, Schweiz, Rusland, Rusland og Canada, spillede om medaljerne i slutspillet, der blev afviklet som et Page playoff med bronzekamp.

Skema

Kampe

Samlet rangering

Kilder / eksterne henvisninger 
World Curling Federation - Ford World Women's Curling Championship 2016

Noter 

2016 (Kvinder)
Curling i 2016
Curling i Canada
Sport i Swift Current
Rupert Cambridge, vicegreve Trematon

Prins Rupert af Teck (fra 1917: Rupert Alexander George Cambridge) (født 24. august 1907 – død 15. april 1928) var et medlem af den udvidede britiske kongefamilie. Fra 1917 var han kendt som vicegreve Trematon.

Slægt 

Prins Rupert af Teck var født på det kongelige landsted Claremont House i Surrey. 

Prins Rupert af Tecks far (prins Alexander af Teck, senere den 1. jarl af Athlone samt generalguvernør i Sydafrika og Canada) var bror til dronning Mary af Storbritannien og svoger til kong Georg 5. af Storbritannien. Prins Alexander Cambridge af Teck var oldesøn af kong Georg 3. af Storbritannien.

Prins Ruperts mor, Prinsesse Alice, grevinde af Athlone var sønnedatter af dronning Victoria af Storbritannien. 

Prins Rupert havde arveret til den britiske trone.

Familie 
Prins Rupert var ugift.

Huset Württemberg (linjen Teck/Cambridge)
Det Britiske Kongehus
Personer fra Surrey
Katharina af Brandenburg-Küstrin

Katharina af Brandenburg-Küstrin (10. august 1549 - 30. september 1602) var en kurfurstinde af Brandenburg, gift 8. januar 1570 med kurfyrste Joachim Frederik af Brandenburg.

Hun var den yngste af to døtre af markgreve Johan af Brandenburg-Küstrin og hans hustru Katarina af Braunschweig-Wolfenbüttel.

Katharina bedrev velgørenhed for fattige, oprettede mejeriet Wedding i Berlin og et apotek i slottet, som distribuerede gratis medicin til nødlidte.

Hun blev begravet den 13. oktober 1602 i det Hohenzollerska gravkor i Berliner Dom, Berlins domkirke.

Børn 
 Johan Sigismund (1572-1619), kurfyrste af Brandenburg 1608-1619
 Anna Katharina (1575-1612), gift med kong Christian IV af Danmark
 Johan Georg (1577-1624), hertug af Krnov 1606-1622
 August Fredrik (1580-1601)
 Albrekt Fredrik (1582-1600)
 Joakim (1583-1600)
 Ernst (1583-1613)
 Barbara Sofia (1584-1636), gift med hertug Johan Frederik af Württemberg
 Kristian Vilhelm (1587-1665), ærkebiskop af Magdeburg 1598-1631

Kurfyrstinder
Brandenburg
Huset Hohenzollern
Mørdrup Kirke

Mørdrup Kirke er sognekirke for Mørdrup Sogn. Kirken ligger omtrent midt i Espergærde, tæt ved Espergærdecenteret.

Baggrunden for kirken var den voldsomme befolkningsvækst i Espergærde i 1960-erne. På daværende tidspunkt var Egebæksvang Kirke eneste kirke i sognet, men dels lå den i byens nordøstlige udkant, dels ville den slet ikke kunne rumme den forventede tilgang af kirkegængere. Da der samtidig skete en voldsom befolkningsvækst ved Borupgaard i Snekkersten, blev det besluttet at bygge to nye kirker, begge centralt beliggende for de befolkningsområder, de skulle betjene. Den ene kirke var Mørdrup Kirke, den anden var Sthens Kirke.

I 1968 gav Tikøb Sogneråd tilladelse til, at menighedsrådet kunne købe grunden på hjørnet af Nørremarken og Vestermarken i Espergærde. Kirken ville dermed komme til at ligge i tilknytning til "Den Hvide By", en markant bydel midt i Espergærde der blandt andet omfattede kædehuse, etagehusbebyggelse og Espergærdecenteret. Per Christiansen, der havde været arkitekten bag "Den Hvide By" tilbød sammen med arkitekt Carl Svendsen at tegne den nye kirke. Der blev nedsat et udvalg, og i maj 1970 fremsendtes de første skitsetegninger til den nye kirke til Kirkeministeriet. Projektet blev godkendt og byggeriet igangsat. Kirken blev i sit ydre tilpasset det øvrige byggeri i "Den Hvide By" med hvide mure og rødt teglstenstag.

Kirken blev bygget i to etaper. Første etape, der kun omfattede en mindre del af den samlede kirke, var færdigbygget i 1976, anden etape med kirkerummet og tårnet i 1984.

Interiør 

Kirkens altertavle er udført af den konstruktivistiske kunstner Arne L. Hansen.

Som kirkeskib er ophængt en model af en Snekkersten-jolle lavet af bådebygger Bjørn Andersen.

Kirkegård 

Der hører ingen kirkegård til kirken. Sognet har fælles kirkegård med Egebæksvang Sogn.

Tårnet 

Mørdrup kirke har 3 klokker som er støbt af Petit & Fritsen

De to klokker er fra kirkens indvielse i 1984, men den tredje og mindste er kommet til 2005.

Den største klokke vejer 540 kg og er stemt i tonen Gis, den mellemste vejer 380 kg og er stemt i tonen Ais, mens den tredje og mindste vejer 225 kg og er stemt i tonen Cis2. Klokkerne er afstemt med klokkerne i Egebæksvang og Humlebæk kirker.

Noter

Eksterne henvisninger 
 Mørdrup Kirke på helsingorleksikon.dk
 Mørdrup Kirke på danmarks-kirker.dk

Kirker i Helsingør Kommune
Espergærde
Kirker i Helsingør Stift
Kirker i Frederiksborg Amt
Prinsesse Alice, grevinde af Athlone

Prinsesse Alice, grevinde af Athlone GCVO GBE GCStJ VA (Alice Mary Victoria Augusta Pauline; født prinsesse Alice af Albany) (født 25. februar 1883, død 3. januar 1981) var et medlem af den udvidede britiske kongefamilie. 

Hun var også født som prinsesse af Sachsen-Coburg og Gotha og hertuginde i Sachsen, men hendes bror og landdagene i  Coburg og Gotha fratog hende de tyske titler i 1917.

Slægt 
Prinsesse Alice af Albany var født på det kongelige slot Windsor Castle i Berkshire. 

Prinsesse Alice af Albany var søster til hertug Carl Eduard af Sachsen-Coburg-Gotha. Fra 1900 til 1918 var han den sidste regerende hertug i Sachsen-Coburg og Gotha.  

Prinsese Alice var sønnedatter af dronning Victoria af Storbritannien. Hendes mor var Helena af Waldeck-Pyrmont, der var søster til dronning Emma af Holland.

Prinsese Alice havde arveret til den britiske trone. Det samme har hendes efterkommere.

Familie 
I 1904 giftede prinsesse Alice af Albany sig med prins Alexander af Teck. Han blev senere den 1. jarl af Athlone samt generalguvernør i Sydafrika og Canada. 

Prins Alexander af Teck var bror til dronning Mary af Storbritannien og svoger til kong Georg 5. af Storbritannien. Prins Alexander Cambridge af Teck var oldesøn af kong Georg 3. af Storbritannien.

Parret fik tre børn:
 Lady May Abel Smith (1906 – 1994)
 Anne Liddell-Grainger (født 1932)
 Ian Liddell-Grainger (født 1959), konservativ politiker 
 Peter Richard Liddell-Grainger (født 1987)
 Sophie Victoria Liddell-Grainger (født 1988) 
 May Alexandra Liddell-Grainger ( født 1992)           
 Charles Montagu Liddell-Grainger ( født 1960) 
 Simon Rupert Liddell-Grainger ( født 1962) 
 Simon Alexander Liddell-Grainger (født  2000) 
 Matthew Willis Liddell-Grainger (født 2003) 
 Alice Mary Liddell-Grainger (født 1965) 
 Danilo Pietro Panaggio (født  1996) 
 Jessica Alice Panaggio (født 1998)
 Malcolm Henry Liddell-Grainger (født 1967) 
 Cameron Henry Liddell-Grainger (født 1997) 
 Richard Abel Smith (1933 – 2004), officer
 Katherine Emma Abel Smith (født 1961) 
 Amelia May Beaumont (født 1983) 
 George Wentworth Beaumont (født 1985) 
 Richard Christian Beaumont ( født 1989) 
 Michael Patrick Beaumont ( født 1991) 
 Elizabeth Alice Abel Smith (født 1936)
 Emma Charlotte Abel Wise (september 1973 – juni 1974) 
 Rupert Cambridge, vicegreve Trematon (1907 – 1928), ugift
 Prins Maurice af Teck (29. marts 1910 – 14. september 1910)

Huset Württemberg (linjen Teck/Cambridge)
Huset Sachsen-Coburg-Gotha
Det Britiske Kongehus
Prinsesser fra Storbritannien
Carsten Ib Nielsen

Carsten Ib Nielsen (23. december 1908 i København – 6. oktober 1987) var en dansk journalist, samt medstifter og formand for Dansk Journalistforbund.

Historie 
Nielsen blev født i julen 1908 i København. Han var søn af journalist L.C. Nielsen og pianistinden Margrethe Dorph-Petersen, samt lillebror til skuespiller Jakob Nielsen. 1. juni 1909 blev han døbt i Helligåndskirken.

Journalist 
Den gymnasielle uddannelse tog Carsten Nielsen på Borgerdydskolen i København, inden han blev uddannet journalist. I 1928 blev han ansat på Roskilde Dagblad, hvor han arbejdede i tre år. Herefter gik turen til Berlingske Tidende hvor han var tilknyttet i 26 år, blandt andet som korrespondent i Paris. Fra 1957 til 1960 var han ansat på Politiken, hvor han primært dækkede teaterverdenen.

Fagforening 
Carsten Nielsen blev i 1953 formand for Københavns Journalistforbund, som på dette tidspunkt var én ud tre fagforeninger for journalister i Danmark. Han blev optaget af at samle alle journalister i landet i ét stort fagforbund, og blev den drivende kraft da de tre fagforbund blev samlet, og Dansk Journalistforbund (DJ) blev en realitet i 1961. Nielsen blev forbundets første formand, og sad på posten indtil 1971 hvor han trådte tilbage. Efterfølgende blev han udpeget som æresmedlem i forbundet. 

Dansk Journalistforbund har opkaldt et legat efter Carsten Nielsen, som gives til et medlem af DJ der har præget samfundsdebatten.

Bibliografi 
 Arbejderbevægelsen og dagspressen i Danmark 1899-1974 (1975)
 De 100 dage. Beretning om borgerkrigen i Danmark (1976)

Privat 
Nielsen blev den 22. august 1932 gift med Hilde Margrethe Rant (1910-1985) i Høje Tåstrup Kirke. De fik året efter en datter, som blev efterfulgt af tre sønner, Jakob, Anders og Thomas. Sønnen  Jakob, blev uddannet journalist. 

Efter at ægteskabet med Hilde Rant blev opløst, giftede Nielsen sig med bladtegner Anne Hedvig (Sys) Poulsen (1909-1999), med hvem han fik datteren Beatrice. 

Carsten Nielsen døde i oktober 1987, 78 år gammel. Han ligger begravet på Tibirke Kirkegård.

Referencer

Eksterne henvisninger 
 Carsten Nielsen på gravsted.dk

Personer fra København
Journalister fra Danmark
Journalister ved Berlingske
Journalister ved Politiken
Formænd for Dansk Journalistforbund
İzmit-jordskælvet 1999

Izmit-jordskælvet i 1999, også benævnt som Kocaeli-jordskælvet eller Gölcük-jordskælvet, var et jordskælv i Tyrkiet der skete den 17. august 1999 med en styrke på 7,5 med epicenter ved Izmit i en dybde af 17 km. Jorden rykkede 3-4 m over en længere afstand med det største ryk på 5.10 ± 0.25 m nær Arifiye. Den nordlige kant blev sænket så meget som 2 m. Rystelserne varede i 37 sekunder og dræbte 17.000 mennesker og forårsagede store ødelæggelser.

Tyrkiet har en lang historie af jordskælv på grund af beliggenheden på den anatolske mini-kontinentalplade, og Izmit er blevet totalt ødelagt flere gange.

Efterskælv 
Izmit-jordskælvet blev fulgt d. 12. November 1999 af et 7,2 jordskælv ved Düzce i Bolu-provinsen

Se også 

 Jordskælvet i Tyrkiet og Syrien 2023

Referencer

Eksterne henvisninger

Danske artikler 
 Izmit-jordskælvet - indledning. ESA Eduspace
 Derfor rammer jordskælv Tyrkiet. Videnskab.dk 2011
 Tyrkiet rammes hyppigt af jordskælv. Oversigt over jordskælv de sidste 30 år. Nyhederne.TV2.dk 2011
 Jordskælv rammer populært feriemål. Et jordskælv har rystet feriebyen Antalya i Tyrkiet. Ekstrabladet 2013
 Europas ti værste jordskælv. Det næst-værste: 1939: Erzincan, Tyrkiet. 8,0 på Richterskalaen
 Top 10: Byer, hvor jordskælv vil ramme hårdest. 2. Istanbul. Illustreret videnskab
 Tyrkiet bygger atomkraftværker i jordskælvszoner. Ingeniøren 2012

Artikler på engelsk 
 Anatolean plate. Wikipedia
 Geology of Turkey. Wikipedia
 1999 Izmit earthquake: The earthquake cycle  mange billeder
 Future tectonics Se afsnit om Aegean and Anatolian – Eurasian Interaction
 Department of Earthquake Engineering. Bogazici University  mange oplysninger. Se Kocaelireport.pdf
 The Anatolean plate historisk tektonik, specialiseret sprog
 ...Seismic hazard analysis... paper m diagrammer
 Historic earthquakes. USGS Liste over jordskælv i Tyrkiet
 Izmit-Dϋzce Ten Years Later: Is Istanbul at Greater Risk Today? AIR Worldwide

Jordskælv i Tyrkiet
Begivenheder i 1999
Nyrup (Tikøb Sogn)

Nyrup er en landsby i Tikøb Sogn. Landsbyen kendes helt tilbage til 1100-tallet.

Landsbyen bestod i 1682 af 6 gårde, 1 hus med jord og 3 huse uden jord med et samlet dyrket areal på 125,3 tønder land skyldsat til 38,19 tønder hartkorn. Dyrkningsformen var trevangsbrug. Landsbyen blev udskiftet i slutningen af 1700-tallet.

Nyrup havde ved århundredeskiftet (1900) en rytterskole og skovfogedbolig.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
 Lars Bjørn Madsen: En beskrivelse af Tikøb Sogn i året 1681; Helsingør Kommunes Museer 1997; 

Landsbyer i Tikøb Sogn
Romeo & Julie (Julie Rugaard-album)

Romeo & Julie er det debutalbummet fra den danske popsangerinde Blå Øjne. Det blev udgivet i 1999. Albummets helt store hit var "Romeo", der er en coverversion af Sebastians sang af samme navn. Sangen solgte tredobbelt platin. 
Derudover indeholder albummet også coverversioner af Anne Linnet "Smuk og dejlig", Dieters Lieders "Dig og mig", Søs Fengers "Inderst Inde" og C.V. Jørgensens "Hvorfor Er Lykken Så Lunefuld". Albummet solgte dobbelt platin.

Spor 
 "Romeo" - 3:56
 "Dig og mig" - 3:21
 "Forelsket" - 3:42
 "Smuk og dejlig" - 3:29
 "Guldregn Allé" - 3:46
 "Inderst Inde" feat. Al Agami - 3:45
 "Hvorfor Er Lykken Så Lunefuld" - 4:09
 "Nattog" - 4:05
 "Hvis Jeg Ku'" feat. MC Clemens - 3:41
 "De Ting Du Var" - 3:57
 "Dine Øjne Er Så Blå" - 3:34
 "Din Duft" - 4:45

Referencer

Eksterne henvisninger 
 Romeo & Julie på Discogs

Blå Øjne-album
Album fra 1999
Debutalbum fra 1999
Athabascasøen

Athabascasøen (engelsk: Lake Athabasca, fransk: Lac Athabasca, fra skov-cree aðapaskāw)  er en sø i Canada. Den ligger i den nordvestlige dele af provinsen Saskatchewan og det nordøstlige hjørne af provinsen Alberta, mellem 58° og 60° N.

Geografi 
Søen har et areal på 7.850 km², og er 283 kilometer lang, med en største bredde på 50 km og en største dybde på 124 m. Den har et vandvolumen på 204 km³. Søen har udløb mod nord via Slave River til Store Slavesø og floden Mackenzie River som munder ud i Nordishavet. Fort Chipewyan, en af de ældste europæiske bosættelser i Alberta, ligger ved vestbredden af søen, hvor Riviere Des Rochers afvander den og løber mod Slave River.

Eksterne kilder/henvisninger 

Søer i Canada
Saskatchewan
Alberta
Arrey von Dommer

Arrey von Dommer (født 9. februar 1828 i Danzig, død 18. februar 1905 i Treysa) var en tysk musikforfatter.

Von Dommer var oprindelig bestemt til teolog, men drevs af sin interesse for musik til Leipzig (1851), hvor han studerede komposition under Ernst Richter og Johann Christian Lobe og senere i flere år ernærede sig som lærer og musikkritiker. I 1863 tog han ophold i Hamborg, hvor han 1873-89 havde ansættelse som stadsbibliotekets sekretær. von Dommers hovedarbejder er: Elemente der Musik (1862), Musikalisches Lexikon (1865) og Handbuch der Musikgeschichte (bis zum Tode Beethovens) (1868, 3. oplag 1914, bearbejdet af Arnold Schering) regnedes i sin tid på grund af deres klarhed og grundighed til de bedste på dette område.

Kilder 
 

Musikkritikere
Musikhistorikere fra Tyskland
Faglitterære forfattere fra Tyskland
Tyskere i 1800-tallet